Gourcuff pikantuk dhawauh saperlu mlebet dhateng tim sènior tanggal 11 Agustus 2008 kanggé pertandhingan uji coba nglawan Timnas Swedia ingkang kalaksananaken tanggal 20 Agustus.[113] Piyambakipun nindakaken caps kapisananipun wonten ing pertandhingan minangka pemain pengganti wonten ing menit kaping 92 rikala Perancis menang 3-2.[114] Piyambakipun damel gol kapisananipun tumrap Les Bleus rikala tanggal 11 Oktober 2008, wonten ing pertandhingan kualifikasi Piala Donya 2010 klawan timnas Rumania. Satunggalig tendhangan saking jarak 30 meter wonten ing pertandhingan ingkang kanthi kasil imbang 2-2 negesaken posisi Perancis wonten ing grup.[115] Wiwit pertandhingan nglawan Timnas Serbia, ingkang dipunlaksanakaken setunggal wulan sadèrèngipun pertandhingan klawan Rumania, manajer Raymond Domenech sampun mapanaken Gourcuff wonten ing posisi gelandhang, wonten ing sawingkingipun penyerang, posisi ingkang dèrèng wonten ingkang ngisi malih wiwit Zinedine Zidane pènsiun sasampunipun Piala Donya 2006.[116][117] Rikal tanggal 30 Mei, Gourcuff paring assist dhateng gol ingkang kadamel déning William Gallas nalika Perancis main imbang 1-1 kaliyan Timnas Tunisia.